recursal/SuperWikiNEXT-32B huggingface dataset:
Muzium dan Balai Seni Lukis Negeri Pulau Pinang
**Muzium dan Balai Seni Lukis Negeri Pulau Pinang** yang terletak di Georgetown ini merupakan salah satu tumpuan para pelancong di Pulau Pinang.

Sejarah
-------

Bangunan muzium itu dibina bagi menempatkan Penang Free School pada 1821–1927. Selepas Penang Free School berpindah ke bangunan baru di Green Lane, Sekolah Hutchings mengambil alih bangunan itu pada Januari 1928 dan digunakan sehingga 1960. Muzium itu dirasmikan oleh Yang di-Pertua Negeri Pulau Pinang Raja Uda Raja Muhammad pada 14 April 1965. Bangunan itu diisytihar sebagai bangunan warisan oleh Akta Warisan 2005.

Cawangan Macalister Road
Pada April 2017, kerja pengubahsuaian besar-besaran diadakan di muzium ini. Ia dianggarkan bahawa projek membaik pulih bernilai RM20 juta dan mengambil masa tiga tahun; semasa artifak muzium ini dipindahkan sementara ke cawangan muzium di Jalan Macalister, George Town. Bangunan baru juga dirancang untuk didirikan di sebidang tanah di sebelah muzium yang telah kosong sejak ia dibom semasa Perang Dunia Kedua.

Waktu dibuka
------------

Muzium Negeri Pulau Pinang (Lebuh Farquhar) Ditutup Sementara untuk Restorasi

Bangunan No.57, Jalan Macalister Ditutup Sementara untuk Penyelenggaraan

Balai Seni Lukis Negeri (Dewan Sri Pinang) Dibuka pada hari Sabtu hingga Selasa jam 10.00 pagi - 4.00 petang

Lihat juga
----------

* Senarai muzium di Malaysia

Rujukan
-------

1. ↑  "Sejarah Muzium Pulau Pinang - Laman Web Rasmi Lembaga Muzium Negeri Pulau Pinang". Diarkibkan daripada yang asal pada 2020-08-11. Dicapai pada 2020-07-31.
2. ↑  "Bangunan - Laman Web Rasmi Lembaga Muzium Negeri Pulau Pinang". Diarkibkan daripada yang asal pada 2020-08-12. Dicapai pada 2020-07-31.
3. ↑  "Centuries-old Penang museum to get RM20m restoration". 2017-03-24. Dicapai pada 2017-03-25.
4. ↑  "State museum to close three years". *The Star*. 25 March 2017.
5. ↑  Predeep Nambiar (21 March 2018). "Penang Museum to feature Louvre-inspired art house by 2020". *Free Malaysia Today*. Diarkibkan daripada yang asal pada 2020-08-08. Dicapai pada 2020-07-31.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Muzium dan Balai Seni Lukis Negeri Pulau Pinang*** |

* Penang Museum and Art Gallery - Homepage
* Lenzi, Iola (2004). *Museums of Southeast Asia*. Singapore: Archipelago Press. m/s. 200 pages. ISBN 981-4068-96-9.
**Buluh madu** atau nama saintifiknya *Gigantochloa albociliata*, merupakan sejenis buluh. Buluhnya sesuai dijadikan produk kraftangan, perabot, batang pengepit makanan, pencungkil gigi, atau pencucuk makanan. Ia juga boleh dijadikan sebagai pokok hiasan, tetapi hasil buluh madu yang paling penting adalah penghasilan rebung madu yang enak.

Permintaan terhadap rebung madu dikalangan masyarakat Melayu juga amat menggalakkan kerana ia adalah makanan kesukaan ramai terutamanya dalam masakan tradisional Melayu. Rebung madu merupakan antara pilihan yang dicampurkan bersama kari dan kebiasaannya dihidangkan pada majlis-majlis kenduri.

Penanaman
---------

Tanaman pokok buluh tidak susah dijaga kerana ia ditanam sekali saja kerana buluh merupakan tumbuhan yang lasak, dan tanpa memerlukan penanaman semula, dengan dibaja setahun sekali. Bagaimanapun pokok buluh memerlukan kawasan yang mendapat jumlah air yang mencukupi, kerana ia tidak boleh ditanam di kawasan tanah yang terlalu kering atau tanah yang terendam yang menjejaskan pertumbuhan akar.

Pokok buluh yang ditanam bagi penghasilan rebung memerlukan tempoh matang yang singkat iaitu kira-kira seminimum 8 bulan manakala untuk batang buluh 6 tahun. Ia juga tidak sukar dijaga kerana pokok buluh tidak mempunyai musuh daripada haiwan.

Jarak tanaman antara rumpun adalah antara 15 kaki dan 20 kaki yang membolehkan kira-kira 350 rumpun buluh boleh ditanam bagi keluasan 0.4 hektar. Buluh boleh ditanam melalui keratan dahan yang berakar, keratan batang dan melalui kaedah tisu kultur.

Masakan
-------

Rebung buluh, terutama rebung buluh madu boleh digoreng dan paling digemari adalah masak lemak cili api rebung dengan ayam atau daging salai. Selain daripada itu rebung juga boleh di buat kerepek dan juga tepung.

Pautan luar
-----------

* Pulangan lumayan buluh madu.
**Cencurut Sunda** atau **celurut Sunda** (bahasa Inggeris: *Sunda Shrew*, nama saintifik: *Crocidura monticola*) ialah salah satu daripada haiwan yang terdapat di Malaysia.

Taburan
-------

Cencurut Sunda boleh didapati di Malaysia.

Ciri-ciri
---------

Cencurut Sunda adalah haiwan yang tergolong dalam golongan benda hidup, alam haiwan, bertulang belakang (vertebrat), kelas Mamalia. Dalam aturan : Insectivora, tergolong dalam keluarga :Soricidae. Cencurut Sunda adalah haiwan berdarah panas, melahirkan anak, menjaga anak, dan mempunyai bulu di badan.

Jantung Cencurut Sunda terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan
---------

Sebagai mamalia, Cencurut Sunda berdarah panas, melahirkan anak, menjaga anak, dan mempunyai bulu di badan. Cencurut Sunda akan menjaga anaknya sehingga mampu berdikari.

Pengekalan
----------

Cencurut Sunda merupakan haiwan yang dilindungi and memerlukan lesen pemburuan.

Pautan luar
-----------

Profil spesies dari Sistem Maklumat Biokepelbagaian Malaysia

|  |  |
| --- | --- |
| Ikon tunas | Rencana berkaitan mamalia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Charles Denier Warren** (29 Julai 1889 - 27 Ogos 1971) merupakan seorang pelakon Inggeris-Amerika yang muncul secara meluas di atas pentas dan skrin dari awal 1930-an hingga akhir 1960-an, kebanyakannya di Great Britain.

Kehidupan
---------

Beliau dilahirkan di Chicago sebagai anak kepada Charles Warren dan ibunya Marguerite Fish. Keluarga itu berpindah ke England ketika beliau berumur lapan tahun. 

Beliau dikreditkan sebagai penulis *Take Off That Hat* (lakon skrip 1938), *She Shall Have Music* (1935) dan rancangan radio BBC *Kentucky Minstrels* (1934). 

Pada Julai 1932 Harry S. Pepper, Stanley Holloway, Joe Morley, Doris Arnold, Jane Carr dan Warren menghidupkan semula rancangan White Coons Concert Party era Edward untuk Radio BBC. 

Beliau meninggal dunia di Torquay di barat daya England pada 27 Ogos 1971.

Rujukan
-------

1. ↑  "C. Denier Warren". *BFI*. Diarkibkan daripada yang asal pada 2012-08-05.
2. ↑  "C. Denier Warren".
3. ↑  "C. Denier Warren - Movies and Filmography - AllMovie". *AllMovie*.
4. ↑  HARRY S. PEPPER revives The White Coons Concert Party : National Programme Daventry, 28 September 1932 22.00 at bbc.co.uk, accessed 28 July 2016
5. ↑  "C. Denier Warren".

Pautan luar
-----------

* C. Denier Warren di Pangkalan Data Filem Internet (IMDb)
Dato' **Mohd Hamdan bin Abdul Rahman** (1946 – 31 Julai 2009) merupakan ahli politik Malaysia berbangsa Melayu dan juga merupakan Ahli Dewan Undangan Negeri (ADUN) kawasan Permatang Pasir, Pulau Pinang dari parti Parti Islam Se-Malaysia (PAS).

Kerjaya
-------

Mohd Hamdan pernah menjadi guru di Maktab Sultan Abdul Hamid, Kedah pada tahun 1965–1966. Kemudian, beliau menjadi pegawai pentadbir kerajaan Perak dari tahun 1966–1977. Jawatan terakhirnya dalam kerajaan adalah sebagai pegawai pentadbir di Jabatan Kastam dan Eksais Diraja Malaysia antara tahun 1977–1983.[*perlu rujukan*]

Politik
-------

Mohd Hamdan kalah dalam pilihan raya 1990 and 1995 di Penaga kepada calon UMNO Datuk Azhar Ibrahim. Selepas itu beliau bertanding di Permatang Pasir.

Beliau menjadi calon PAS dalam pilihan raya 1999, 2004 dan 2008 di Permatang Pasir dan kekal mengalahkan calon Barisan Nasional / UMNO. Kawasan ini termasuk dalam parlimen Permatang Pauh kubu kuat Datuk Sri Anwar Ibrahim.

Beliau adalah Pesuruhjaya PAS Pulau Pinang selama 14 tahun (1989-2003) selepas Tuan Guru Haji Zabidi Ali. Beliau satu-satunya wakil rakyat PAS di Dewan Undangan Negeri Pulau Pinang selama tiga penggal (1999-2009). Selepas itu Pesuruhjaya PAS Negeri Pulau Pinang ialah Ustaz Salleh Man.

Mohd Hamdan menjadi ADUN Permatang Pasir selama tiga penggal mulai tahun 1999, 2004 dan 2008. Pilihan Raya Umum Malaysia 1999 Mohd. Hamdan Abd. Rahman (Pas) menang mudah dengan majoriti 3,194 undi.Dalam Pilihan Raya Umum Malaysia 2004 Mohd Hamdan menewaskan Datuk Adnan @ Md. Isa Ramli (Barisan Nasional/ UMNO yang mendapat 8,057 .Datuk Adnan mendapat 7,378 undi. Tahun 2008, beliau memperoleh 11,004 undi menewaskan calon Barisan Nasional (BN) Ahmad Sahar Shuib yang mendapat 5,571 undi dengan majoriti 5,433 undi.

Anugerah
--------

Mohd Hamdan menerima anugerah Darjah Setia Pangkuan Negeri yang membawa gelaran Datuk pada 11 Julai 2009 daripada kerajaan Pulau Pinang.

Meninggal dunia
---------------

Pada 31 Julai 2009, beliau meninggal dunia di Institut Jantung Negara akibat serangan jantung pada kira-kira jam 6.30 pagi. Beliau berumur 63 tahun. Jenazah dikebumikan di Tanah Perkuburan Islam Permatang Pasir.

Beliau meninggalkan seorang balu dan enam anak.

Pilihan raya kecil
------------------

Berikutan kematian beliau, pilihan raya kecil Permatang Pasir 2009 diadakan pada 25 Ogos 2009. Hasilnya, Ustaz Mohd. Salleh Man terpilih menggantikan beliau.

Rujukan
-------

1. ↑  Permatang Pasir rep dies, by-election on the cards (Update 2)
2. ↑  BN Akan Bertanding Di Permatang Pasir - Najib
3. ↑  "ADUN Permatang Pasir meninggal dunia", 31 Julai 2009, Malaysiakini.com
**Kera Hantu** (bahasa Inggeris: *Tarsier*) ialah salah satu daripada haiwan yang terdapat di Malaysia. Nama sainsnya *Tarsius bancanus*. Seluruh infrasusunannya dahulu dikelaskan sebagai subsusunan Strepsirhini suborder, tetapi kini dikelaskan sebagai subsusunan Haplorrhini.

Kera Hantu mempunyai mata yang besar dan kaki panjang. Kakinya mempunyai tulang tarsus yang amat memanjang, punca asal nama Inggerisnya "Tarsier".

Taburan
-------

Kera Hantu pernah terdapat di Asia, Europah dan Amerika Utara. Kini, Kera Hantu hanya terdapat dibeberapa kepulauan Asia Tenggara termasuk Filipina, Sulawesi, Borneo-Malaysia, dan Sumatra.

Ciri-ciri
---------

Kera Hantu adalah haiwan yang tergolong dalam golongan benda hidup, alam haiwan, bertulang belakang (vertebrata), kelas Mamalia. Dalam aturan : , tergolong dalam keluarga **Tarsiidae**: .Kera Hantu adalah haiwan berdarah panas, melahirkan anak, menjaga anak, dan mempunyai bulu di badan. 

Jantung Kera Hantu terdiri daripada 4 kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Makanan
-------

Kera Hantu biasanya pemakan serangga, dan menangkap serangga dengan melompat keatas mereka. Ia juga diketahui menangkap burung dan ular.

Pembiakan
---------

Sebagai mamalia, Kera Hantu berdarah panas, melahirkan anak, menjaga anak, dan mempunyai bulu di badan. Kera Hantu akan menjaga anaknya sehingga mampu berdikari.

Pengekalan
----------

Kera Hantu merupakan haiwan yang dilindungi and memerlukan lesen pemburuan di Malaysia. Status pengekalan mereka dikelaskan sebagai "Lower Risk/Conservation Dependent". Apabila dikurung, sesetengah Kera Hantu diketahui mencederakan atau membunuh diri sendiri akibat tekanan. Kera Hantu sukar dipelihara dan biasanya cepat mati dalam tempoh beberapa minggu selepas ditangkap..

Rujukan
-------

 1. ↑  "JABATAN HIDUPAN LIAR SABAH" (PDF). Diarkibkan daripada yang asal (PDF) pada 2011-11-11. Dicapai pada 2013-01-10.
Perayaan Chingay di Johor, Malaysia.
Lima belas hari selepas Tahun Baru Cina merupakan hari Chap Goh Mei disambut sebagai menandakan berakhirnya perayaan Tahun Baru Cina. Pesta Chap Goh Mei disambut dengan mengadakan upacara sembahyang secara besar-besaran, di mana colok besar akan dibakar dan juga diadakan makan besar bersama keluarga. Bunga api dibakar dan tanglung dinyalakan bagi meraikan Chap Goh Mei. 

Chap Goh Mei juga dianggap sebagai malam mencari pasangan di mana para gadis akan berpakaian serba indah dan mengunjungi wat untuk berdoa agar mendapat pasangan yang secucuk. Terdapat juga amalan melontar buah limau ke dalam laut atau sungai dengan doa untuk mendapat pasangan. Buah limau yang basah membawa pesanan agar mereka mendapat pasangan yang sesuai. 

Persembahan kebudayaan Cina akan diadakan pada waktu malam bagi menandakan perayaan Chap Goh Mei seperti perarakan tanglung, tarian naga atau singa, opera Cina, dan mengimbang bendera besar "Chingay".

Pautan luar
-----------

*
***Mickey Mouse Clubhouse*** ialah sebuah siri televisyen kanak-kanak yang disiarkan di Disney Channel seantero dunia mulai 5 Mei 2006 di Amerika Syarikat. Rancangan ini ternaung di bawah Mickey Membawa Mereka jenama rancangan tontonan kanak-kanak prasekolah harian, Playhouse Disney. Pernah ditayangkan di Malaysia melalui saluran RTM 2.

Premis
------

Siri ini dibintangi oleh Mickey Mouse, Minnie Mouse, Donald Duck, Daisy Duck, Goofy, dan Pluto, yang tertumpu pada interaksi bersama penonton untuk merangsang kemahiran menyelesaikan masalah. Pete, Clarabelle Cow, Ludwig Von Drake, Chip 'n Dale, Willie the Giant, Butch, Figaro the Kitten, Humphrey the Bear, Salty the Seal, dan Mortimer Mouse turut mempuat penampilan sebagai tetamu.

Pihak Disney menyatakan bahawa setiap episod menyaksikan watak-wataknya membantu kanak-kanak "menyelesaikan masalah yang sesuai dengan umur mereka, dengan

  

memanfaatkan kemahiran asas seperti mengenal pasti bentuk dan mengira sampai sepuluh." Siri ini menggunakan "kurikulum 'seluruh anak' Playhouse Disney yang merangkumi peluang pembelajaran yang kognitif, sosial dan kreatif." Sebaik sahaja masalah yang dialami dalam suatu episod dijelaskan, Mickey menjemput para penonton supaya mengikutnya ke Mousekadoer, sebuah komputer gergasi berbentuk kepala Mickey yang fungsi utamanya adalah mengedarkan Mousekatools, sehimpunan aneka baranf yang diperlukan untuk menyelesaikan masalah hari ini, kepada Mickey. Setelah ditunjukkan kepada Mickey di skrin Mousekadoer, alat-alat tersebut segera dimuat turun ke dalam Toodles, sebuah peranti sambungan Mousekadoer berbentuk kepala Mickey juga yang boleh terbang. Dengan memanggil "Oh Toodles!", Mickey menyeru peranti itu untuk meluru dari tempat bersoroknya ke kaca TV supaya penonton boleh memilih alat mana yang diperlukan oleh Mickey dalam keadaan semasa. Salah satu daripada alat-alat tersebut 
ialah "Mystery Mouskatool", iaitu alat rahsia yang dilambangkan oleh tanda soal.

Watak dan pelakon suara
-----------------------

### Watak utama

| Watak | Bahasa Inggeris | Bahasa Malaysia |
| --- | --- | --- |
| Mickey Mouse | Wayne Allwine (2006–09)Bret Iwan (2009–) | Khir Rahman |
| Minnie Mouse | Russi Taylor | Rozita Mohamed |
| Donald Duck | Tony Anselmo |  ? |
| Daisy Duck | Tress MacNeille |  ? |
| Goofy | Bill Farmer | Sharizan Borhan |
| Pluto | Bill Farmer |  ? |

### Watak sampingan

| Watak | Bahasa Inggeris | Bahasa Malaysia |
| --- | --- | --- |
| Toodles | Rob Paulsen |  ? |
| Pete | Jim Cummings |  ? |
| Ludwig Von Drake | Corey Burton | Kee Thuan Chye |

Rujukan
-------

1. ↑  "Disney Mickey Mouse Clubhouse CD - Product Description." Disney Store.
2. ↑  "Oh Toodles! Clubhouse Stories - Mickey Mouse Clubhouse - Playhouse Disney". Dicapai pada 2008-06-07.
3. ↑  "Playhouse Disney's Mouskatool and Handy Manny Morning". Dicapai pada 2008-06-07.

Pautan luar
-----------

* Tapak web rasmi
* *Mickey Mouse Clubhouse*  di Pangkalan Data Filem Internet (IMDb)
* *Mickey Mouse Clubhouse* di TV.com
* Mickey Mouse Clubhouse Wiki
*for the artist see Arturo Di Modica.*

**Modica** (*Muòrica* dalam bahasa sicily, *Μότουκα* bagi orang Yunani, *Mutica / Motyca* dalam bahasa Latin, dalam bahasa arab: *Mohac*) adalah sebuah komun di itali dengan 54,456 penduduk
persatuan komunal bebas di Sicilia.
Bandar ini ialah komun ketiga belas mengikut kepadatan penduduk di dalam Sicily dan ke-124 di dalam Itali. Selanjutnya, ianya tempat wilayah yang ke-11 diantara komun-komun di sicily dan yang ke-41 di antara semua komun-komun di Itali. 

Kota asal-usul neolitik, Modica adalah ketua kota wilayah hampir sama dengan Bebas spa comunale di Kejiranan. Sampai abad ke-sembilan BELAS ia adalah ibu dari Daerah yang telah dilaksanakan yang luas pengaruh dalam dunia politik, ekonomi dan budaya, jadi telah dikira antara tanah, yang paling kuat dari selatan. Seperti warisan yang hilang politik keutamaan, ia masih yang keempat bandar yang paling penting di Sisilia (selepas Palermo, Catania dan Messina) sehingga pertama setengah abad kedua PULUH dan mewakili asas rujukan untuk wilayah selatan-timur pulau. 

Modica mempunyai kaya himpunan hidangan istimewa, hasil dari pencemaran pelbagai budaya yang telah dikuasai; ia lebih dikenali untuk pengeluaran yang biasa coklat berasal dari aztec.

Pusat bersejarah, dibina semula setelah buruk gempa bumi dari 1693, adalah salah satu yang paling penting contoh lewat baroque arsitektur dan bagi karya-karya yang kota telah dimasukkan di tahun 2002, bersama-sama dengan Val di muzium sivik, dalam senarai Patrimonies dari Kemanusiaan daripadaUNESCO.

1. ↑  Dato ISTAT definitivo al 28/02/2017
**Microsoft Publisher** (nama penuh **Microsoft Office Publisher**) merupakan perisian penerbitan meja yang dihasilkan oleh Microsoft. Ia boleh digunakan untuk menghasilkan bahan penerbitan yang baik dengan pilihan rekaan yang pelbagai, contohnya termasuklah risalah, kad ucapan, katalog, buletin dan sebagainya. Microsoft Publisher sering dianggap sebagai perisian permulaan, ia boleh memberikan kawalan unsur laman yang lebih bagus berbanding Microsoft Word namun tidak sebagus program reka bentuk laman seperti Adobe InDesign atau QuarkXPress.

Versi
-----

Senarai versi Microsoft Publisher:

* 1991 Microsoft Publisher for Windows
* 1993 Microsoft Publisher 2.0
* 1995 Microsoft Publisher 3.0 for Windows 95
* 1996 Microsoft Publisher 97 (Windows 95)
* 1998 Microsoft Publisher 98 (Windows 9x)
* 1999 Microsoft Publisher 2000 (Windows 9x, 2000, ME)
* 2001 Microsoft Publisher 2002 (Windows 98, 98SE, ME, 2000, XP)
* 2003 Microsoft Office Publisher 2003 (Windows 2000 (SP3), XP)
* 2007 Microsoft Office Publisher 2007 (Windows XP, Vista)

Templat:Microsoft Office
Penyokong Nea Salamis Famagusta FC
**Nea Salamis Famagusta FC** atau **Nea Salamina Famagusta FC** (Yunani: Νέα Σαλαμίς Αμμοχώστουcode: el is deprecated ) ialah sebuah kelab bola sepak di Ammochostos (juga dikenali dengan nama Romawinya, Famagusta), Cyprus. Ia merupakan kelab pelarian semenjak penjajahan Cyprus oleh Turki dalam tahun 1974, apabila Turki menduduki bahagia utara pulau itu. Kelab terletak di Larnaca buat sementara waktu.

Pencapaian-pencapaian utama Nea Salamina adalah kemenangannya dalam Piala Cyprus dan Perisai FA Cyprus (Piala Super) dalam tahun 1990. tempat tertinggi yang dicapai kelab dalam Divisyen Pertama Cyprus adalah tempat ketiga. Pada masa lima tahun pertama (1948–1953), pasukan kelab menyertai kejohanan Persekutuan Bola Sepak Amatur Cyprus (Inggeris:*Cyprus Amateur Football Federation*). Dalam tahun 1953, kelab menyertai Persatuan Bola Sepak Cyprus (CFA), dan mengambil bahagian dalam kejohanan dan juga pertandingan piala persatuan. Kelab ini sudah mengambil bahagian dalam lebih daripada 50 musim Divisyen Pertama Cyprus, dengan pangkat ketujuh dalam jumlah penglibatan dalam Divisyen tersebut.

Pasukan mengambil bahagian dalam pertandingan Eropah buat kali pertama dalam musim Piala Pemenang Piala Eropah tahun 1990, dan bermain dalam kejohanan Piala Intertoto UEFA 1995, 1997 dan 2000. Pasukan ialah sebahagian daripada kelab sukan Nea Salamina Famagusta, yang ditubuhkan dalam tahun 1984; kelab induk juga mempunyai pasukan bola tampar lelaki.

|  |  |
| --- | --- |
|  | Wikimedia Commons mempunyai media berkaitan ***Nea Salamis Famagusta FC*** |
**NeXT Computer** (juga dikenali sebagai **NeXT Computer System**) ialah komputer stesen kerja yang dibangunkan, dipasarkan dan dijual oleh NeXT Inc.. Ia menjalankan sistem pengendalian NeXTSTEP Mach dan BSD, yang menggunakan sistem operasi NeXTSTEP berdasarkan Unix, dengan GUI proprietari menggunakan Display PostScript. Papan induk adalah persegi dan sesuai dengan salah satu daripada empat slot yang sama dalam kandang. Komputer NeXT terdiri daripada 1 kaki (305  mm) acuan magnesium berbentuk kiub, hitam, yang membawa kepada mesin yang secara tidak rasmi dirujuk sebagai "The Cube". Ia dilancarkan pada 1988 pada harga AS $ 6,500 AS$6,500 ($12,100 in 2023).

Komputer NeXT digantikan oleh NeXTcube, model dinaik taraf, pada tahun 1990.

Rujukan
-------

1. ↑  "The BYTE Awards". *BYTE*. January 1989. m/s. 327.
2. ↑  "Apple-NeXT Merger Birthday!". Diarkibkan daripada yang asal pada 2007-03-05.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***NeXT Computer*** |

* Byte Magazine, November 1988: The NeXT Computer Facsimile, Full text
* Simson Garfinkel's NeXT pages including NeXTWorld Magazine
* The Best of NeXT Collection
* NeXT Computer brochure (page 7 contains a full size image of the circuit board)
* old-computers.com — NeXTcube Diarkibkan 2006-12-01 di Wayback Machine
* Photos of black hardware
**Capucine** (6 Januari 1928 – 17 Mac 1990) merupakan model dan pelakon Perancis yang dikenali menerusi filem komedi *The Pink Panther* (1963) dan *What's New Pussycat?* (1965). Beliau pernah muncul dalam 36 buah filem dan 17 buah rancangan televisyen dari tahun 1948 hingga 1990.

Pada tahun 1949, Capucine bertemu dengan pelakon Pierre Trabaud di set pengambaran *Rendez-vous* dan mereka berkahwin setahun kemudian. Namun, perkahwinan mereka hanya mampu bertahan selama lapan bulan sahaja. Semenjak itu, Capucine tidak lagi berkahwin dengan mana-mana lelaki.

Beliau pernah mempunyai hubungan dengan Charles K. Feldman, yang menerbitkan filem *What's New Pussycat?*, *The 7th Dawn* dan *The Honey Pot* lakonan Capucine.

Capucine bertemu dengan pelakon William Holden pada awal 1960-an. Mereka bersama-sama membintangi filem *The Lion* (1962) dan *The 7th Dawn* (1964). Mereka saling berhubungan meski selepas Holden mengahwin Brenda Marshall. Apabila hubungan mereka berakhir, Capucine dan Holden kekal menjadir akan sehingga kematian Holden paa tahun 1981.

Pada 17 Mac 1990, Capucine telah terjun dari pangsapuri beliau yang didiami beliau selama 28 tahun di Lausanne, Switzerland dan meninggal dunia. Beliau dilaporkan menderita sakit dan tertekan dalam masa yang sama.

Rujukan
-------

1. 1 2  Donnelley, Paul (2005-11-01). *Fade to Black: A Book of Movie Obituaries* (ed. 3). Omnibus Press. m/s. 236. ISBN 1-84449-430-6.
2. ↑  Capua, Michelangelo (2010). *William Holden: A Biography*. McFarland. m/s. 123. ISBN 0-786-44440-1.
3. ↑  Strodder, Chris (2000). *Swingin' Chicks Of the Sixties*. Cedco Pub. m/s. 112. ISBN 0-7683-2232-4.
4. ↑  "FRENCH ACTRESS, CAPUCINE, LEAPS TO HER DEATH". *Deseret News*. Salt Lake City, UT: Deseret News Pub. Co. March 20, 1990. ISSN 0745-4724.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Capucine*** |

* Capucine di Pangkalan Data Filem Internet (IMDb)
* Capucine di Allmovie
* Brief biography[*pautan mati kekal*]
* Capucine (Aveleyman.com)

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
	+ 2
* WorldCat Identities
	+ 1

 |
| Perpustakaan negara | 
* Sepanyol
* Perancis (data)
* Jerman
* Israel
* Amerika Syarikat

 |
| Kamus biografi | 
* Jerman

 |
| Lain-lain | 
* Aplikasi Berfaset Terminologi Subjek
* SUDOC (Perancis)
	+ 1

 |
**Bukit Tunggul** merupakan sebuah bukit yang tersergam indah di Banjaran Titiwangsa, Selangor. Ia terletak di sebelah Gunung Cincin dan Gunung Ulu Kali (Genting Highland). Gunung Tunggul adalah setinggi 1,663 meter bersamaan 5488 kaki dari paras laut.

Bentuk mukabuminya diliputi oleh hutan hujan khatulisiwa yang sesuai ditumbuhi oleh tumbuhan meliar seperti mengkuang gunung dan beberapa jenis lumut dan lain-lain tumbuhan bersesuaian menjadi habitat. Bukit ini jarang didaki oleh kerana keadaannya yang cerun dan tiada bertrek. 

Bukit ini boleh didaki di jalan masuk di km. jalan Genting highland.

Rujukan
-------

1. ↑  Human Insecurities in Southeast Asia  
edited by Paul J. Carnegie, Victor T. King, Zawawi Ibrahim
2. ↑  Malaysia Year Book.  
Malay Mail, 1971 - Malaysia
3. ↑  Annual Report of the Geological Survey Malaysia  
The Survey, 1968 - Geology
4. ↑  Laporan Tahunan Kajibumi Malaysia: Annual Report of the Geological Survey of Malaysia  
Malaysia. Jabatan Penyiasatan Kajibumi

Pautan luar
-----------
Nebula Belantik dilihat dalam cahaya nampak.  
*Kredit: NASA/ESA*
**Nebula Belantik** (Inggeris: *Orion Nebula*, juga dikenali sebagai **Messier 42**, **M42** atau **NGC 1976**) adalah nebula resap yang terletak di selatan Bintang Tiga Beradik di buruj Belantik, atau di tali pinggang Orion si pemburu dalam mitologi Yunani. Ia terletak sejauh 1,344 ± 20 tahun cahaya dari Bumi. Saiznya pula dianggarkan 24 tahun cahaya.

Ia boleh dilihat dengan mata kasar pada malam gelap sebagai tompok cahaya malap berkabus. Ia adalah tempat terbentuknya bintang baru daripada gumpalan gas dan debu antaranajam yang terdapat di dalam nebula itu.

Sebagai nebula resap, ia adalah sebahagian daripada Kompleks Awan Molekul Belantik yang bersambung dengan nebula lain seperti Gelung Barnard, Nebula Kepala Kuda, M43, M78 dan Nebula Nyala (*Flame Nebula*).

Nebula Belantik mengandungi kelompok najam terbuka seperti Kertika di buruj Taurus, dipanggil Trapezium kerana terdiri daripada empat biji bintang yang membentuk trapezium. Bagaimanapun, dua daripadanya adalah bintang dedua (*binary star*), menjadikan jumlahnya enam biji. Usia kelompok najam ini masih muda, dianggarkan mencapai tidak sampai 300,000 tahun.

Rujukan
-------

1. ↑  Hirota, Tomoya (2007). "Distance to Orion KL Measured with VERA". *Publications of the Astronomical Society of Japan*. **59** (5): 897–903. Dicapai pada 13 Mei 2009.
**CinemaScope** merupakan serantaian kanta pengembang (atau anamorfik) yang dicipta oleh presiden 20th Century-Fox pada tahun 1953, dan digunakan hingga tahun 1967 untuk merakam filem layar lebar sebagai alamat bermulanya era penggambaran dan penayangan filem dalam format anamorfik moden. Kanta pengembang ini seharusnya membolehkan proses menghasilkan imej bernisbah bidang sebesar 2.66:1, iaitu hampir dua kali luas nisbah 1.37:1 yang digunakan dalam format Akademi yang laris sebelum ini. Walaupun sistem kanta CinemaScope semakin lapuk kerana perkembangan teknologi baru, terutamanya oleh Panavision, namun format anamorfik masih kekal hingga hari ini. Dalam peristilahan perfileman, kata singkatannya iaitu '**Scope** masih banyak digunakan oleh pembuat dan penayang filem pada hri ini untuk memaksudkan mana-mana filem bernisbah 2.35:1 atau 2.39:1, ataupun penggunaan kanta atau tayangan anamorfik itu sendiri. Bausch & Lomb memenangi anugerah Oscar pada tahun 1954 kerana membangunkan kanta CinemaScope.

Asal-usul
---------

Seorang profesor Perancis bernama Henri Chrétien membangunkan dan mempatenkan proses filem baru yang dinamakannya *Anamorphoscope* pada akhir 1920-an. Proses inilah yang menjadi asas kepada CinemaScope. Proses Chrétien ini berdasarkan kanta yang menggunakan teknik optik yang menghasilkan imej yang dua kali besar yang dihasilkan dengan kanta biasa. Kemudian, di New York, tayangan perdana proses baru Chrétien ini mengagumkan studio filem terbesar di Hollywood ketika itu yang ingin merampas balik penonton yang semakin tertarik oleh televisyen.

Twentieth Century-Fox membeli hak untuk *Anamorphoscope*, tetapi formatnya perlu dibangunkan lagi supaya lebih sedia untuk digunakan. Kanta Chrétien yang pertama segera diangkutkan ke Hollywood untuk analisa selanjutnya. Dari analisa inilah terbentuknya asas CinemaScope. Kerja pra-penerbitan *The Robe* oleh Twentieth Century-Fox ditunda agar filem tersebut boleh beralih kepada penerbitan CinemaScope yang dikatakan oleh presiden Fox Spyros Skouras sebagai "masa depan perfileman." Dengan kelahiran CinemaScope, Fox dan syarikat-syarikat lain diharapkan mampu menyerlahkan lagi kelainan wayang gambar dari pesaing terdekatnya iaitu televisyen.

Rujukan
-------

1. ↑  "CinemaScope: A Concise History". Diarkibkan daripada yang asal pada 2006-04-10. Dicapai pada 2010-10-03.
2. 1 2  Bijl, Adriaan (2002) The Importance of Panavision: In the Beginning. Diarkibkan 2005-09-09 di Wayback Machine *The 70 mm Newsletter*, 67, Mac 2002.

Templat:Film formats
**Musang Linsang** (bahasa Inggeris: *Banded Linsang*) ialah salah satu daripada haiwan yang terdapat di Malaysia. Nama sainsnya *Prionodon linsang*. 

Malaysia merupakan salah satu daripada 12 negara yang telah diiktiraf sebagai *kepelbagaian raya* "mega diversity" dari segi bilangan dan kepelbagaian flora dan fauna dengan 15,000 spesies pokok berbunga yang diketahui, 286 spesies mamalia, lebih 1,500 vertebrat darat, lebih 150,000 spesies invertebrat, lebih 1000 spesies rama-rama dan 12,000 spesies kupu-kupu, dan lebih 4,000 spesies ikan laut.

Taburan
-------

Musang Linsang boleh didapati di Malaysia.

Ciri-ciri
---------

Musang Linsang adalah haiwan yang tergolong dalam golongan benda hidup, alam haiwan, bertulang belakang (vertebrat), kelas Mamalia. Dalam aturan : , tergolong dalam keluarga : .Musang Linsang adalah haiwan berdarah panas, melahirkan anak, menjaga anak, dan mempunyai bulu di badan. 

Jantung Musang Linsang terdiri daripada 4 kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan
---------

Sebagai mamalia, Musang Linsang berdarah panas, melahirkan anak, menjaga anak, dan mempunyai bulu di badan. Musang Linsang akan menjaga anaknya sehingga mampu berdikari.

Pengekalan
----------

Musang Linsang merupakan haiwan yang dilindungi and memerlukan lesen pemburuan.

Rujukan
-------

 1. ↑  "JABATAN HIDUPAN LIAR SABAH" (PDF). Diarkibkan daripada yang asal (PDF) pada 2011-11-11. Dicapai pada 2013-01-10.
Untuk kegunaan lain, sila lihat Kedominanan (nyahkekaburan).
Seekor serigala (kanan) menegaskan kedominan terhadap seekor lagi (kiri) dengan paparan ancaman - perhatikan gigi diseringaikan, telinga diratakan dengan badan dan bulu suak dinaikkan, sementara serigala yang berserah merendahkan kepalanya dan berpaling untuk memuaskan individu dominan.
**Kedominanan dalam etologi** ialah "akses utama individu terhadap sumber melebihi yang lain". Kedominanan dalam konteks biologi dan antropologi ialah keadaan mempunyai status sosial tinggi berbandingan dengan satu atau banyak individu lain, yang bertindak balas dengan berserah terhadap individu dominan. Ini membolehkan individu dominan untuk memperoleh akses terhadap sumber seperti makanan atau bakal pasangan hasil kerja daripada individu berserah, tanpa keagresifan. Ketiadaan atau kekurangan keagresifan bererti penggunaan tenaga yang tidak diperlukan dan risiko kecederaan dikurangkan untuk kedua-duanya. Lawan kedominanan ialah keberserahan.

Lihat juga
----------

* Dominasi
* Hipergami
* Jantan alfa
* Keagresifan
* Keberdayasaingan
* Ketidakberdayaan dipelajari
* Peragaan (zoologi)
* Tatatingkat

Rujukan
-------

1. ↑  Bland J. (2002) About Gender: Dominance and Male Behaviour

4. Romero, Teresa, and Miguel Castellanos.(2010) Journal of Ethology, pg. 113-121.
**Musailimah ibn Habib** (مسيلمة بن حبيب), atau lebih dikenali gelaran **Musailimah al-Kazzab** merupakan seorang yang berasal daripada suku kaum Bani Hanifah yang terletak di kawasan daerah Yamamah. Musailamah terkenal dengan kerana membuat pembohongan dengan mengaku dirinya merupakan seorang nabi.

Kaumnya
-------

Suku kaum Bani Hanifah merupakan suku kaum Arab yang terbesar di Yamamah. Suku kaum ini terkenal dengan industri pembuatan senjata terutamanya pedang. Malah sebilah pedang Nabi Muhammad S.A.W dihasilkan oleh suku kaum Bani Hanifah.

Kehidupannya
------------

Pada awalnya Musailamah merupakan seorang tabib. Selepas beberapa ketika, beliau memeluk Islam selepas bertemu dengan baginda. Malahan sebuah masjid dibina di Yamamah sebagai pengisytiharannya memeluk Islam.

Pengkhianatannya
----------------

Selepas Musailamah mempelajari ilmu sihir, beliau mengumpulkan para pengikutnya dan membuat perancangan untuk murtad secara besar-besaran.

Langkah pertama beliau adalah menghantar surat kepada baginda Nabi S.A.W. Namun, beliau tidak menggerakkan tenteranya secara keseluruhannya.

Semasa pemerintahan Khulafa al-Rasyidin yang pertama iaitu Saidina Abu Bakar, Musailamah melancarkan perang ke atas kerajaan Islam itu. Ketika itu, seluruh wilayah Yamamah berada di dalam kekuasaan beliau.

Kematiannya
-----------

Beliau dibunuh oleh Wahsyi di dalam peperangan yang dikenali sebagai Perang Yamamah. Setelah kematian beliau, tentera murtad tidak mampu lagi menahan asakan tentera Islam berikutan ketiadaan pemimpin yang berkebolehan seterusnya menyebabkan sebahagian daripadanya ada yang terbunuh di dalam peperangan tersebut dan sebahagian yang lainnya bertaubat dan kembali kepada ajaran Islam. Maka, lenyaplah gerakan murtad di semenanjung Arab.
Artikel dalam jurnal ekonomi biasanya diklasifikasikan mengikut **kod klasifikasi JEL**, suatu sistem yang berasal dari *Jurnal Sastera Ekonomi*. JEL diterbitkan secara suku tahunan oleh Persatuan Ekonomi Amerika (AEA) dan mengandungi artikel tinjauan dan maklumat mengenai buku dan disertasi baru-baru ini. AEA mengekalkan EconLit, satu pangkalan data yang dicari untuk artikel, buku, ulasan, disertasi, dan kertas kerja yang diklasifikasikan oleh kod JEL selama bertahun-tahun dari tahun 1969. Penambahan baru-baru ini kepada EconLit adalah pengindeksan artikel ekonomi-jurnal dari 1886 hingga 1968 selari kepada siri cetakan Indeks Artikel Ekonomi.

Rujukan
-------

1. ↑  EconLit – American Economic Association.
2. ↑  Works cited in the *Index of Economic Articles* are classified by author and subject. Coverage includes v. 1-7 for 1886–1965 and v. 8-36 for each year thereafter to 1996 (per Baylor University Libraries, "International Business Sources," p. 1).

Pautan luar
-----------

* Full list of JEL classifications
* JEL Classification Codes Guide, a more detailed explanation of the classification system
**Cat air** (bahasa Inggeris: *watercolour* mengikut ejaan British atau *watercolor* mengikut ejaan Amerika), juga ***aquarelle*** (perancis, pengecil Latin *aqua* "air") ialah suatu kaedah lukisan di mana cat dihasilkan daripada pigmen warna yang tergantung dalam larutan berasaskan air. *Cat air* merujuk kepada kedua-dua medium dan karya seni yang dihasilkan daripada pengunaan cat tersebut. *Aquarelle* yang dicat dengan air larut berwarna dakwat berwarna larut air dan bukannya cat air jenis moden dipanggil "aquarellum atramento" (bahasa Latin: "aquarelle dibuat dengan tinta") oleh pakar seni, namun istilah ini semakin kurang digunakan.

Bahan sokongan yang paling biasa digunakan untuk melukis dengan cat air adalah kertas. Bahan sokongan lain termasuk papirus, kertas kulit kayu, plastik, velum, kulit haiwan, kain, kayu dan kanvas. Kertas yang khusus digunakan untuk cat air kertas sering dibuat sepenuhnya atau sebahagiannya daripada kapas yang memberikan kertas tersebut tekstur yang baik dan mengurangkan gangguan ketika basah. Cat air biasanya bersifat lutcahaya dan tampak seakan bercahaya kerana pigmen warna ditetapkan dalam bentuk yang tulen dengan beberapa bahan pengisi yang mengaburkan pigmen tersebut. Cat air juga boleh dibuat kabur dengan menambah pigmen zink oksida.

Nota
----

1. ↑  Roger Ling (1991): Roman Painting. Cambridge University Press.
2. ↑  Ellis Kirkham Waterhouse (1994): Painting in Britain - 1530 to 1790. Yale University Press.
3. ↑  "Watercolor Paper: How to Choose the Right Paper for Use with Watercolors". *Art is Fun*. Dicapai pada 2015-10-06.
**Pokok Kari** atau nama saintifiknya *Murraya Koenigii* tergolong dalam keluarga *Rutaceae*. 

Pokok Kari ialah sejenis pokok renek dengan ketinggian antara 0.9 hingga 6 meter. Ia sering ditanam di kawasan sekitar rumah untuk kegunaan sebagai rempah dalam masakan terutamanya dalam masakan kari. Daun kari mempunyai bau yang kuat dan mempunyai rasa agak pahit. 

Daun ini mempunyai banyak kegunaan bagi masyarakat India kerana ia bukan sahaja digunakan dalam masakan kari, malah dalam masakan lain seperti rasam, chutney , muruku dan sebagainya lagi. Berasal dari negara India dan Sri Lanka tumbuhan ini akan hidup subur dalam zon tropika. 

Tumbuhan ini agak lasak walaupun sebenarnya ia menyukai tanah yang subur dan kaya dengan mineral. Bunganya kecil berwarna putih kekuningan dan buahnya juga kecil berwarna hijau ketika muda dan ungu setelah matang. Ia membiak melalui biji benih, keratan batang dan anak yang tumbuh dari akarnya. Selain ditanam di halaman rumah kerana daunnya ia juga ditanam sebagai tumbuhan hiasan.

Galeri
------

* Pokok kariPokok kari
* Daun kari dekatDaun kari dekat
* Bunga pokok kariBunga pokok kari
* Buah pokok kariBuah pokok kari

Pautan luar
-----------

* 
* Halaman Herba Gernot Katzer mengenai Pokok Kari
* Kultur tumbuhan: Botani, sejarah, dan kegunaan Pokok Kari

|  |  |
| --- | --- |
| Senarai pokok | Pokok mangga |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
Cardiff
-------

Ibu negara Wales ialah **Cardiff** (Templat:Sain</img>Templat:Sain); bahasa Inggeris: *Cardiff*code: en is deprecated ); ini adalah bandar terbesar di Wales dan yang kesepuluh terbesar di United Kingdom. Ia menjadi sebuah bandar pada tahun 1905 dan ibu negara Wales pada tahun 1955. Berikut ialah pusat komersial terbesar Wales dan kebanyakan institusi kebangsaan Wales juga terletak di sini. Penduduk Cardiff adalah lebih kurang Templat:Poblogaeth WD dan keseluruhan bandar (kawasan 'Greater Cardiff' atau 'Kawasan Bandar Cardiff') yang merangkumi Penarth dan Dinas Powys ialah 447,487.

Terdapat banyak ibu kota di seluruh dunia yang lebih kecil daripada Cardiff termasuk ibu kota: Bern, Switzerland (133,883 (31 Disember 2018)), Brussels, Belgium (188,737 (1 Januari 2022)) dan Wellington, New Zealand (215,400 (30 Jun 2018)).

Cardiff adalah sebuah bandar kecil sehingga awal abad ke-19. Ia berkembang pesat dengan kemunculan revolusi perindustrian dan terutamanya apabila lembah Wales Selatan dihubungkan dengan kereta api supaya arang batu boleh dieksport dari pelabuhan Cardiff. Pada tahun 1851 penduduk Cardiff adalah 20,000 tetapi pada tahun 1911 ia adalah 182,000 dan pada tahun 1991 ia adalah 269,000. Pada tahun 1891 Cardiff mengeksport 708,000 tan arang batu: menjelang 1911 eksport ialah 10 juta tan.

Pelabuhan Cardiff dikenali sebagai "Teluk Harimau", dan pada satu ketika ini merupakan salah satu pelabuhan paling sibuk di dunia. Selepas tempoh penurunan yang panjang, kawasan itu telah dijana semula sebagai Teluk Cardiff. Diharapkan ia akan menjadi kawasan yang popular untuk seni, hiburan malam dan hiburan. Pertumbuhan besar ini berlaku selepas empangan dibina di seberang teluk, mewujudkan tasik yang besar. Ini adalah sangat kontroversi pada masa itu, dan ia juga dikesalkan bahawa masyarakat tempatan yang wujud di Tiger Bay telah dipecahkan. Cardiff Bay ialah tempat Perhimpunan Kebangsaan untuk Wales menetap dan terdapat juga Pusat Milenium, yang menempatkan Urdd Gobaith Cymru dan Opera Kebangsaan Wales serta Stadium Milenium.

1. ↑  Error: Unable to display the reference properly. See the documentation for details.
2. ↑  "Bevolking per gemeente op 1 januari 2022".
Rencana utama: Kelayakan Piala Dunia FIFA 2006 (AFC)
**Kelayakan Piala Dunia FIFA 2006 – Pusingan Keempat AFC** telah diadakan pada 8 dan 12 Oktober 2005 di antara kedua-dua pasukan yang menduduki tempat ketiga dalam pusingan ketiga.

Pasukan yang menang akan mara ke play-off AFC-CONCACAF menentang pasukan tangga keempat daripada kumpulan kelayakan CONCACAF, Trinidad dan Tobago. Pemenang play-off ini akan layak ke kejohanan akhir Piala Dunia FIFA 2006.

Perlawanan pertama pada asalnya dimainkan pada 3 September 2005 tetapi perlawanan itu telah diarahkan untuk dimainkan semula oleh FIFA selepas kesilapan pengadil. Dengan Uzbekistan yang mendahului 1-0, menerusi penalti yang telah dianugerahkan kepada mereka tetapi pengadil tidak membenarkan gol yang terhasil dan ditawarkan sepakan percuma tidak langsung kepada Bahrain untuk mencerobohi. Uzbekistan telah secara rasmi meminta untuk perlawanan yang akan direkodkan sebagai 3-0 kemenangan automatik.

Play-off Pusingan Keempat AFC
-----------------------------

8 Oktober 200517:05

| Uzbekistan Bendera Uzbekistan | 1 – 1 |  Bahrain |
| --- | --- | --- |
| Maksim Shatskikh Goal 19' | Laporan | Talal Yousef Goal 17' |

Stadium Pakhtakor, TashkentKehadiran: 55,000Pengadil: Massimo Busacca (Switzerland)

12 Oktober 200522:00

| Bahrain Bendera Bahrain | 0 – 0 |  Uzbekistan |
| --- | --- | --- |
|  | Laporan |  |

Stadium Nasional Bahrain, ManamaKehadiran: 25,000Pengadil: Graham Poll (England)
**Bahrain** memenangi menerusi Peraturan gol tempat lawan dan mara ke play-off AFC-CONCACAF.

Rujukan
-------

1. ↑  "Archived copy". Diarkibkan daripada yang asal pada 2011-11-30. Dicapai pada 2011-02-28. Unknown parameter `|deadurl=` ignored (bantuan)CS1 maint: archived copy as title (link)
2. ↑  "Uzbekistan and Bahrain to play it again". ESPN. Dicapai pada 13 July 2016.

Pautan luar
-----------

* (Inggeris) Archive of World Cup 2006 Qualifying at RSSSF
* FIFA invalidates Uzbekistan-Bahrain result; match to be replayed

| * l
* b
* s
Kelayakan Piala Dunia FIFA 2006 |
| --- |
| AFC | 
* Pusingan Pertama
* Pusingan Kedua
* Pusingan Ketiga
* Pusingan Keempat (play-off untuk tempat ke-5)

 |
| CAF | 
* Pusingan Pertama
* Pusingan Kedua

 |
| CONCACAF | 
* Pusingan Pertama
* Pusingan Kedua
* Pusingan Ketiga
* Pusingan Keempat

 |
| CONMEBOL | 
* Perlawanan Kumpulan

 |
| OFC | 
* Pusingan Pertama
* Pusingan kedua (Piala Negara-Negara OFC)
* Pusingan Ketiga

 |
| UEFA | 
* Kumpulan 1
* Kumpulan 2
* Kumpulan 3
* Kumpulan 4
* Kumpulan 5
* Kumpulan 6
* Kumpulan 7
* Kumpulan 8
* Play-off

 |
| Play-off | 
* AFC v CONCACAF
* CONMEBOL v OFC

 |
Rencana ini ialah mengenai kenderaan berperisai.  Untuk kapal induk pesawat udara, sila lihat USS Kearsarge (CV-33).

|  |
| --- |
|  |
| Templat:WWIIItalianAFVs |
| Templat:Interwar tanks |

**Carro Veloce CV-33** atau **L3/33** adalah kereta kebal kecil pada asalnya dibina pada tahun 1933 dan digunakan oleh Tentera Itali sebelum dan selepas Perang Dunia Kedua. Kebanyakan CV-33 telah dipertingkatkan bagi memenuhi spesifikasi CV-35 pada tahun 1935. Pada tahun 1938, CV-33 dinamakan semula sebagai "L3/33" sementara CV-35 dipertingkatkan dikenali sebagai "L3/35."

Tatarajah
---------

CV-33 asal membawa dua orang krew dilindungi oleh 12 mm perisai dipetri dan dilengkapi dengan senjata mesingan 6.5 mm tunggal.

Operational history
-------------------

L3/33 di Greece.
L3/33 beraksi di Abyssinia, China, Sepanyol, Perancis, Balkans, Afrika Utara, Afrika Timur itali, Itali, dan Russia.

Variasi
-------

### L3 Lf

"L3 Lf" (Lancia fiamme, "penyembur api") kereta kebal berapi merupakan satu variasi lain bagi kereta kebal kecil L3. Pembangunan bermula pada tahun 1935. Muncung penyembur api menggantikan salah satu mesingan, dan bahan api dibawa dalam ekor berperisai yang ditunda oleh kereta kebal tersebut. Versi berikutnya melihat bahan api di bawa dalam tangki berbentuk kotak yang dipasang di atas bahagian enjin L3. Kereta kebal ini seberat 3.2 tan dan trelar berperisai membawa bahan api sebanyak 500 liter/110 gelen.
Ia mempunyai jarak sejauh 40 ela, sungguhpun sumber lain menyatakan jarak sehingga 100 meter/328 kaki. Ia digunakan di Afrika Utara, sungguhpun tidak terdapat rekod ia digunakan dalam sebarang pertempuran di situ.

L3 Lf turut beraksi di Abyssinia, Sepanyol, Perancis, Balkans dan Afrika Timur Itali.

Lihat juga
----------

* Kereta kebal kecil Carden Loyd - Kereta kebal kecil British yang setara

Nota
----

1. 1 2  Forty 2006, p 73
2. ↑  CV-33 Diarkibkan 2011-09-28 di Wayback Machine Bovington Tank Museum

Rujukan
-------

* Forty, George (2006), *The complete guide to tanks and armoured fighting vehicles*, Hermes House, ISBN 9781846811104

Pautan luar
-----------

* L3/33 (CV 33), L3/35 (CV 35) Tankettes at wwiivehicles.com
* CARRO CV 33 (L3/33) and CV 35 (L3/35) at comandosupremo.com
Pada 13 Ogos 2014 sebuah pesawat Cessna Citation 560 XLS+ terhempas ketika membawa calon presiden Parti Sosialis Brazil, Eduardo Campos. Kesemua tujuh orang di atas pesawat udara tersebut terbunuh dalam kemalangan tersebut, yang berlaku sekitar 10 AM BRT ketika cuba mendarat di Pangkalan Udara Tentera Santos, berhampiran bandar Santos, São Paulo. Juruterbang, pembantu juruterbang, wartawan, juru kamera dan dua pembantu kempen Mr. Campos antara yang terbunuh.  1 minggu selepas kemalangan mayat Encik Campos telah dibakar di Recife. [*perlu rujukan*]

Kemalangan
----------

Yang 560XLS + perniagaan jet berlepas dari Santos Dumont Airport, Rio de Janeiro en-laluan ke Santos Pangkalan Tentera Udara. Oleh kerana keadaan cuaca yang buruk di destinasi percubaan pendaratan pertama telah ditinggalkan, dan kenalan telah hilang pada 09:23 waktu tempatan. Sekitar jam 10:00 pagi, pesawat itu merempuh dua buah rumah dan sebuah gimnasium di Santos, memecahkan dinding beberapa rumah. Saksi melaporkan bahawa pesawat itu terbakar selama beberapa minit sebelum kemalangan dan cuba mengelak bangunan

Selepas
-------

Semua tujuh orang di dalam pesawat terbunuh, termasuk gabenor bekas negeri Pernambuco dan calon presiden di 2014 pilihan raya umum Brazil pada 5 Oktober, Eduardo Campos; Pedro Almeida Valadares Neto, penasihatnya; pegawai akhbar Carlos Augusto Ramos Leal Filho; jurugambar Alexander Utara Gomes e Silva; Marcelo de Oliveira Lira, ahli ibu pejabat pilihan raya; dan dua juruterbang, Marcos Martins dan Geraldo da Cunha. Pengenalpastian mayat telah dijalankan melalui kajian rekod pergigian dan DNA. Perakam data / Perakam suara kokpit penerbangan tidak merekodkan mana-mana perbualan sebelum ini semasa penerbangan sebelum ia terhempas. 

Penduduk rumah tempatan telah dibawa ke hospital dengan kecederaan, satu telah dilepaskan dengan segera, dan lima yang lain telah dimasukkan dengan kecederaan ringan: dua kanak-kanak berusia 1 dan 9, tiga wanita, seorang daripadanya adalah warga tua.

Rujukan
-------

1. ↑  "Brazilian Presidential Candidate Killed In Citation Crash | Aviation International News". Ainonline.com. 2014-08-13. Dicapai pada 2014-08-26.
2. ↑  Lyons, John (2014-08-13). "Brazilian Presidential Candidate Eduardo Campos Dies in Plane Crash - WSJ". Online.wsj.com. Dicapai pada 2014-08-26.
**Kemalangan keretapi Sainthia** berlaku di Sainthia, India pada 19 Julai, 2010 jam 2.15 pagi. Seramai 61 orang maut dan 165 cedera apabila kereta api penumpang yang bergerak laju merempuh sebuah kereta api lain yang sedang berhenti di stesen kereta api Sainthia, kira-kira 260 kilometer ke utara Kolkata, timur India.

Kereta api Ekspres Uttar Banga dari Howrah merempuh Ekspres Vananchal dari Behar yang tidak bergerak di stesen Sainthia, Bengal Barat. Rempuhan dari belakang itu menyebabkan beberapa gerabak terangkat dalam satu timbunan. Sebuah gerabak tercampak ke atas sebuah jejambat.

Mangsa dikejarkan ke Hospital Suiri. Menteri Kereta api, Mamta Banerjee mengumumkan pampasan RS 500,000 untuk kematian dan 100,000 untuk kecederaan serius.

Siasatan
--------

Pegawai polis tidak mengesyakki angkara pengganas tetapi hairan bagaimana dua kereta api berada pada landasan yang sama. Pemandu dalam kelajuan tinggi gagal berhenti pada lampu merah. Tidak ada kecuaian pada sistem brek kereta api. Pemandu dan pembantunya terbunuh di tempat kejadian. Operator signal , Mator Let telah cuba berhubung dengan pemandu gagal berhenti. Kebanyakan kemalangan kereta api di India berpunca daripada kegagalan sistem signal dan sistem komunikasi. Mereka menyalahkan pengurusan yang lemah dan kecuaian manusia.

Vivek Sahay selaku pengerusi Lembaga Kereta api India menyatakan bahawa kemungkinan kecuaian manusia antara punca kemalangan itu. Kereta api penumpang tidak sepatutnya terlalu laju (90 kilometer sejam) dan gagal berhenti apabila lampu merah menyala. 

Mamata Banerjee selaku Menteri Kereta api tertekan ekoran kemalangan kereta api ini. Beliau berhadapan undian pada Mei 2011 di negeri Bengal Barat untuk menamatkan pemerintahan Marxist.

Perbandingan
------------

* 28 Mei 2010 , lebih 70 orang terbunuh di Bengal Barat apabila sebuah kereta api penumpang tergelincir yang dipercayai akibat perbuatan sabotaj oleh pemberontak komunis/ Maoist.

Rujukan
-------

1. ↑  "Blame-game over deadly India train crash". Diarkibkan daripada yang asal pada 2010-07-23. Dicapai pada 2010-07-23.
2. ↑  61 maut kereta api bertembung di India